LABORATORIJSKA VJEŽBA BR. 2 
Određivanje koncentracije supstance u rastvoru AgNO3 pomoću rastvora NaCl
uz indikator K2CrO4
Ovo određivanje se ubraja u volumetrijske metode precipitacije pri kojima nastaju jedinjenja praktično nerastvorljiva u vodi, tj. jedinjenja koja imaju mali proizvod rastvorljivosti.
Srebro-nitrat daje sa natrijum-hloridom bijeli talog srebro-hlorida. Srebro-nitrat reaguje i sa kalijum-hromatom, dajući crven talog srebro-hromata. Jedan litar zasićenog rastvora srebro-hlorida sadrži 1,5 mg AgCl / 1,1 ·10-5 mol/L/, a jedan litar zasićenog rastvora srebro-hromata 25 mg Ag2CrO4 / 7,5·10-5 mol/L/, dakle, srebro-hlorid je manje rastvorljiv od srebro-hromata.
(Rastvorljivost ove dvije soli se ne može upoređivati na osnovu vrijednosti njihovih proizvoda rastvorljivosti, jer je jedna so od njih (AgCl) binarna, a druga (Ag2CrO4) ternerna (elektrolit).
Prema tome, ako se rastvoru natrijum-hlorida koji sadrži i kalijum-hromat postepeno dodaje rastvor srebro-nitrata, prvo će se taložiti srebro-hlorid (kao manje rastvorljiv), a kada je praktično cjelokupna količina hlorida istaložena, počeće da se taloži i srebro-hromat.
Jednačina reakcije:
NaCl (aq) + AgNO3 (aq) = AgCl(s) + NaNo3 (aq)
                                                                   Ag+ + Cl-1 = AgCl(s)  
                                           K2CrO4 (aq) + 2AgNO3 (aq) = Ag2CrO4 (s) + 2KNO3 (aq)
                                                           2Ag+ + CrO2-4 = Ag2CrO4 (s)
Rad: 
Odmjeriti u erlenmajer 10 ml rastvora natrijum-hlorida, dodati 2 kapi rastvora kalijum-hromata (indikator). Rastvor je obojen žuto od kalijum-hromata. U biretu kroz lijevak uliti rastvor AgNO3 u kome je koncentracija nepoznata. Lijevak odmah skinuti i nivo rastvora u bireti spustiti do pogodne visine (najbolje do nekog cijelog podioka) i zabilježiti. Iz birete u erlenmajer postepeno dodavati rastvor srebro-nitrata uz stalno miješanje, pri čemu počinje da se taloži srebro-hlorid. Ako se rastvor srebro-nitrata dodaje naglo i bez miješanja, javlja se i crveni talog srebro-hromata, prije završne tačke, jer je lokalno već istaložen sav hlorid. Pri miješanju se crvena boja izgubi, jer se tako nagrađeni talog srebro-hromata prevede u manje rastvorljivi srebro-hlorid dejstvom još prisutnog natrijum hlorida. Titracija je završena kada od jedne kapi rastvora srebro-nitrata suspenzija postane ružičasta, a boja se pri miješanju ne gubi.




Izračunavanje:
	Red. broj
	VNaCl (ml)
	C (NaCl)mol/L
	V (AgNO3)(mL)

	1
	10
	0,01
	

	2
	10
	0,01
	

	3
	10
	0,01
	

	Srednji utrošak ml (AgNO3)
	



       [mol/L ]
c(AgNO3)=_________

Uzorak broj. _____
Određivanje količine Cl- jona
Rad:
Nepoznati uzorak NaCl u normalnom sudu od 100 ml dopuniti do crte sa destilovanom vodom, te pipetom odmjeriti i precizno prenijeti u erlenmajer 10 ml rastvora NaCl i dodati 2 kapi rastvora kalijum-hromata. Iz birete postepeno dodavati rastvor srebro-nitrata uz stalno miješanje. Titracija je završena kada od jedne kapi rastvora srebro-nitrata suspenzija postane ružičasta, a boja se pri miješanju ne gubi.

Utrošak AgNO3
1.		mL        
2.		mL
3.		mL
Vs (AgNO3)=           mL=           L
Masa Cl- jona u 10 cm3 nepoznate analize izračunava se prema sledećoj jednačini: 
m(Cl-) = c(AgNO3) · Vs(AgNO3) (L) · Ar(Cl-) · 10    (g)
m(Cl-)=_________

Datum  									        Ime i prezime
____________						           ______________________
